# «Административ хокук бозулар турында Татарстан Республикасы кодексына һәм «Татарстан Республикасында муниципаль берәмлекләрнең җирле үзидарә органнарына административ хокук бозулар турында беркетмәләр төзүгә вәкаләтле вазыйфаи затлар исемлеген билгеләү буенча Татарстан Республикасының дәүләт вәкаләтләрен бирү хакында» Татарстан Республикасы Законының 1 статьясына үзгәрешләр кертү турында»

**Татарстан Республикасы законы проектына АҢЛАТМА**

«Административ хокук бозулар турында Татарстан Республикасы кодексына һәм «Татарстан Республикасында муниципаль берәмлекләрнең җирле үзидарә органнарына административ хокук бозулар турында беркетмәләр төзүгә вәкаләтле вазыйфаи затлар исемлеген билгеләү буенча Татарстан Республикасының дәүләт вәкаләтләрен бирү турында» Татарстан Республикасы Законының 1 статьясына үзгәрешләр кертү хакында» Татарстан Республикасы законы проекты (алга таба – закон проекты) Административ хокук бозулар турында Татарстан Республикасы кодексы нормаларын камилләштерү максатларында эшләнде.

Татарстан Республикасы җирлекләре һәм шәһәр округлары территорияләрен төзекләндерү таләпләренең үтәлешен тикшереп тору барышында административ-техник инспекцияләр тарафыннан территорияне кулдан яисә механикалаштырылган җыештыруны гамәлгә ашыру, хуҗалык- көнкүреш билгеләнешендәге эшләрне башкару, каты коммуналь калдыклар тупланган урыннан (мәйданчыктан) калдыкларны җыю һәм транспортировкалау өчен каршылык тудыру, каты коммуналь калдыкларны туплау урыннарыннан (мәйданчыкларыннан) читтә эре габаритлы калдыкларны урнаштыру, каты коммуналь калдыкларны туплау урыннарында (мәйданчыкларда) каты коммуналь калдыкларга карамый торган калдыкларны бушату, складлау, урнаштыру буенча гражданнар һәм юридик затлар тарафыннан территорияләрне төзекләндерү кагыйдәләре таләпләрен үтәлмәгән очраклар шактый санда ачыклана.

Әйтергә кирәк, экология һәм санитария-эпидемиология таләпләрен бозуга китермәгән калдыкларны туплау, җыю һәм чыгару эшләрен башкару тәртибенә кагылышлы төзекләндерү кагыйдәләре таләпләрен бозган өчен Татарстан Республикасында административ җаваплылык билгеләнмәгән.

«Административ хокук бозулар турында Татарстан Республикасы кодексы» 2006 елның 19 декабрендәге 80-ТРЗ номерлы Татарстан Республикасы Законына кертелә торган үзгәрешләр белән экология һәм санитария-эпидемиология таләпләрен бозуга китермәгән калдыкларны туплау, җыю һәм чыгару эшләрен башкару тәртибенә кагылышлы

2

төзекләндерү кагыйдәләре таләпләрен бозган өчен административ җаваплылык һәм Татарстан Республикасында муниципаль берәмлекләрнең җирле үзидарә органнарына административ хокук бозулар турында беркетмәләр төзүгә вәкаләтле вазыйфаи затлар исемлеген билгеләү буенча Татарстан Республикасының дәүләт вәкаләтләрен бирү карала.

Шулай ук Татарстан Республикасында муниципаль берәмлекләрнең җирле үзидарә органнарына административ хокук бозулар турында беркетмәләр төзүгә вәкаләтле вазыйфаи затлар исемлеген билгеләү буенча вәкаләт бирү мөмкинлеге, әлеге административ хокук бозулар беркетмә төзелмичә фотога һәм кинога төшерү, видеога язу функцияләре булган автоматик режимда эшләүче махсус техник чаралар яисә фотога һәм кинога төшерү, видеога язу чаралары белән фиксацияләнгән очракта, тәкъдим ителә.

Тәкъдим ителә торган үзгәрешләр рәсми басылып чыккан көннән соң 10 көн узгач үз көченә керә.